South Club (խունբ)

South Club-ը (կորեերեն` 사우스클럽) հարավկորեական բոյ բենդ է, 2017 թվականին կազմավորված երգիչ` Նամ Թե Հյոնի կողմից։ Այս պահին բենդը կազմված է չորս անդամից` լիդեր, վոկալիստ, կիթառահար, երգահան և պրոդյուսեր Նամ Թե Հյոն, բաս կիթառահար Ջոն Հե-մին, թմբկահար Լի Դոն-գըն և կիթառիստ Կանգ Մին-ջուն։ South Club-ը դեբյուտ ունեցավ` թողարկելով իրենց առաջին սինգլ` «Hug Me»-ին։

Պատմություն

Կազմավորում 
Երբ 2016 թվականի նոյեմբերի 25-ին Նամ Թե Հյոնը դուրս եկավ նախկին գործակալությեունից և խմբից, նա որոշեց շարունակել իր գործունեությունը երաժշտության ասպարեզում` կազմավորելով բենդ։ Թե Հյոնը հրապարակեց օնլայն հայտարարություն։ Ի վերջո նա եկեղեցում հանդիպում է իր բենդի ապագա ամդամ Կիմ Ըի-մյոնին։ Ըի-մյոնը Թե Հյոնին ծանոթացնում է իր երաժիշտ ընկերներ` Կանգ Կուն-կուի, Ջանգ Վոն-յոնի և Չոի Յուն-հիի հետ։ Նրանք միասին ստեղծեցին հինգ հոգանոց բենդ։ Թե Հյոնը միակը չէր, ով ուներ փորձ այդ ասպարեզում։ Կանգ Կուն-կուն և Կիմ Ըի-մյոնը նույնպես նախկինում եղել էին բենդի անդամներ։

Մարտի 25-ին Թե Հյոնը հայտարարեց իրենց նորաստեղծ South Club բենդի առաջին կատարման մասին իր սոցիալական կայքէջում։ Բենդի կազմավորումը պաշտոնական էր։ Նամ Թե Հյոնը հիմնադրեց «South Buyers Club» երաժշտական ընկերությունը, որպեսզի շարժվի իր նախընտրած երաժշտական ոճով։ Թե Հըոնը հետագայում դարձավ բենդի լիդերը և գլխավոր երգահանը, իսկ մնացած անդամները, միասին պայմանավորվելով, ավելացնում են իրենց ուրույն ոճը երգերին։

2017, սկզբնական շրջան, 90 
South Club-ը դեբյուտ ունեցավ 2017 թվականի մայիսի 26-ին իրենց առաջին սինգլ` «Hug me», մելամաղձոտ երգ` մարդկաին միայնության մասին։ Այն միանգամից դրական արձագանք ստացավ երկրպագուների և այլ արտիստների կողմից։ Այդտեղից սկսած բենդը սկսեց մասնակցել բազմաթիվ միջոցառումների և փառատոների։ Հունիսի 18-ին նրանք ունեցան իրենց առաջին պաշտոնական հանրային ելույթը «Smile, Love, Weekend» երաժշտական փառատոնում։ Այնտեղ արեցին իրենց ալբոմի պրեմիերան և նվագեցին երգ, որը նախատեսված էր իրենց մինի ալբեմի համար։ Նրանց առաջին յոթ թրաքեր պարունակող մինի ալբոմ`«90»-ը թողարկեցին հունիսի 27-ին։ South Club-ը նկարագրեց իրենց երաժշտությունը որպես ալտերնատիվ ռոք` բլյուզի հիմքով։ Ալբոմի թողարկման հետ մեկտեղ նրանք նույնպես թողարկեցին երեք տեսահոլովակներ։ «Dirty House» (더러운 집), «I Got the Blues» և « Liar»: Նրանք խոսեցին ազատության և երիտասարդության մասին իրենց երգերի միջոցով։ Նրանց երաժշտությունը հիմնականում ոգեշնչված է 90-ականների ռոք խմբերից, ինչպիսին է «Nirvana»-ն։

Հուլիսի ութին թողարկում են իրենց երկրորդ սինգլ` «NO»-ն իր տեսահոլովակի հետ միասին South Club-ի ՅուԹյուբյան էջում։

Նույն տարում Չոի Յուն-հին լքեց խումբը անձնական խնդիրների պատճառով, սակայն Թե Հյոնը հայտարարեց, որ բենդը կշարունակի իր գործունեությունը` հանդես գալով որպես չորս հոգուց բախկացած խումբ։

Նրանք շարունակեցին ունենալ ելույթներ Հարավային Կորեայում, ապա նրանք հանդիպում կատարեցին երկրպագուների հետ նաև Տոկիոյում, Բանգկոգում և Թայբեյում and Taipei,: Այնտեղ նրանք արժանացան ջերմ ընդունելության։ Նոյեմբերի 18-ին և 19-ին South Club-ը ունեցավ իր պաշտոնական սոլո համերգը` կազմակերպված Կիմ Թե-վոնի կողմից Սեուլում։ Համերգին հյուր եկան  10 cm-ը, Heize-ը և Նամ Դն-հյունը։

South Club-ի երրորդ սինգլ` «누굴 위한 노래인가요 (Ու՞մ համար է այս երգը)» թողարկվեց թվային երաժշտական կայքում դեկտեմբերի հինգին։ Երգը ինքնին հիմնված է Նամ Թե Հյոնի անձնական կյանքի սիրային պատմության վրա։ Նա խոստովանել է, որ երգը պետք է լիներ ջերմ սիրայրն երգ, բայց երբ իր ընկերուհին լքեց նրան, նա ձևափոխեց երգը և նկարագրեց իր մոլորված լինելու զգացողությունը

2018 և ներկա 
2018 թվականի սկզբին Թե Հյոնը հայտարեց, որ South Club-ը ապրիլին սկսելու է շրջագայություն Եվրոպայով, այցելելու է Լոնդոն, Փարիզ, Քյոլն և Մադրիդ։

Հունվարի 27-ին նրանք կազմակերպեցին իրենց առաջին երաժշտական հանդիպումը երկրպագուների հետ Հոնկոնգում, որտեղ նրանք նկարահանեցին տեսահոլովակ իրենց առաջիկա ալբոմի համար։

Մի քանի շաբաթ անց South Buyers Club-ը հայտարարեց, որ South Club-ի բաս կիթառահար` Կիմ Ըի-մյոնը խումբը լքել է անձնական խնդիրների պատճառով։ Բենդը թողարկեց մի հոլովակ. նրանք ասեցին, որ ունեն նոր բաս կիթառիստ իրենց բենդում։ Փետրվարի 18-ին South Club-ը ելույթ ունեցավ «Rolling Hall»-ի 23-րդ տարեդարձին իրենց նոր բաս կիթառահար` Նամ Դոն-հյունի հետ միասին։

2018 թվականի մարտի 28-ին South Buyers Club-ը հայտարարեց, որ South Club-ը գնալու է շրջագայության Ճապոնիայում։

Անդամներ

ներկաիս կազմ 

 Նամ Թե Հյոն (남태현) - վոկալիստ, կիտառահար, երգահան և պրոդյուսեր
 Ջոն Հե-մին (정회민) - բաս կիթառահար
 Կանգ Մին-ջուն (강민준) - կիթառահար
 Լի Դոն-գըն (남동현) - թմբկահար

Սկզբնական կազմ 

 Ջանգ Վոն-յոն (장원영) - թմբկահար
 Կանգ Կուն-կու (강건구) - կիթառահար
 Կիմ Ըի-մյոն (김의명) - բաս կիթառահար
 Չոի Յուն-հի (최윤희) - դաշնակահար
 Նամ Դոն-հյուն (남동현) - բաս կիթառահար

Ծանոթագրություններ 

Հարավկորեական երաժշտական խմբեր
2010-ականների հիմնադրումներ Հարավային Կորեայում